CELEX: 32022D0461
Language: bg
Date: 2022-03-15 00:00:00
Title: Решение за изпълнение (ЕС) 2022/461 на Комисията от 15 март 2022 година за изменение на Решение за изпълнение (ЕС) 2019/570 по отношение на способностите за транспорт и логистика на rescEU (нотифицирано под номер C(2022) 1685) (текст от значение за ЕИП)

22.3.2022   
               
               
                  BG
               
               
                  Официален вестник на Европейския съюз
               
               
                  L 93/193
               
            
         РЕШЕНИЕ ЗА ИЗПЪЛНЕНИЕ (ЕС) 2022/461 НА КОМИСИЯТА
         от 15 март 2022 година
         за изменение на Решение за изпълнение (ЕС) 2019/570 по отношение на способностите за транспорт и логистика на rescEU
         
            
               (нотифицирано под номер C(2022) 1685)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза (1), и по-специално член 32, параграф 1, буква ж) от него,
         като има предвид, че:
         
                     (1)
                  
                  
                     Решение № 1313/2013/ЕС определя правната уредба на rescEU. Програмата rescEU представлява резерв от способности за реагиране на равнището на Съюза с цел предоставянето на помощ в извънредни ситуации, при които цялостните налични способности на национално равнище и способностите, предоставени от държавите членки в рамките на Европейския резерв за гражданска защита, не са в състояние да гарантират ефективно реагиране при природни и причинени от човека бедствия.
                  
               
                     (2)
                  
                  
                     Механизмът за гражданска защита на Съюза („Механизмът на Съюза“) наскоро беше подсилен с Регламент (ЕС) 2021/836 на Европейския парламент и на Съвета (2) за изменение на Решение № 1313/2013/ЕС. Целта на изменението е да се преодолеят ограниченията на Механизма на Съюза, откроили се по време на пандемията от COVID-19, и да се окаже по-добра подкрепа на държавите членки, когато те са засегнати едновременно от едни и същи или различни извънредни ситуации или бедствия.
                  
               
                     (3)
                  
                  
                     Транспортните и логистичните операции бяха определени като предизвикателство в много операции за реагиране на Механизма на Съюза през последните години. Напоследък необходимостта от по-стратегическа ефективност в тази област стана очевидна по време на избухването на пандемията от COVID-19 и нейните начални етапи, по-специално по отношение на транспорта на медицински активи, персонал и пациенти. Липсата на достатъчно транспортни и логистични ресурси беше определена като основна пречка по отношение на способността на държавите членки да предоставят или получават помощ.
                  
               
                     (4)
                  
                  
                     С оглед на това в съответствие с член 12, параграф 2 от Решение № 1313/2013/ЕС транспортът и логистиката бяха определени като приоритетна област за развитие на способността на rescEU в допълнение към гасенето на горски пожари от въздуха, спешната медицинска помощ и химичните, биологичните, радиологичните и ядрените („ХБРЯ“) инциденти.
                  
               
                     (5)
                  
                  
                     Основните задачи на способността за транспорт и логистика в рамките на rescEU следва да бъдат предоставянето на транспортни и свързани логистични услуги за лица (включително пациенти или екипи, участващи в операции за реагиране), на материали или оборудване, или на комбинация от горепосочените.
                  
               
                     (6)
                  
                  
                     След консултации с държавите членки беше установено, че способностите за транспорт и логистика могат да бъдат многоцелеви в допълнение към вече определените въздушни способности на rescEU.
                  
               
                     (7)
                  
                  
                     Съгласно член 12, параграф 4 от Решение № 1313/2013/ЕС изискванията за качество на способностите за реагиране, които са част от rescEU, следва да бъдат определени при консултации с държавите членки.
                  
               
                     (8)
                  
                  
                     Способностите за транспорт и логистика следва да бъдат създадени, за да се реагира на рискове с малка вероятност, но със значими последици, в съответствие с категориите, посочени в член 3г от Решение за изпълнение (ЕС) 2019/570 на Комисията (3), и след консултации с държавите членки.
                  
               
                     (9)
                  
                  
                     Затова Регламент за изпълнение (ЕС) 2019/570 следва да бъде съответно изменен.
                  
               
                     (10)
                  
                  
                     Мерките, предвидени в настоящото решение, са в съответствие със становището на комитета, посочен в член 33, параграф 1 от Решение № 1313/2013/ЕС,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2019/570 се изменя, както следва:
            
                        (1)
                     
                     
                        Член 2 се изменя, както следва:
                        
                                    а)
                                 
                                 
                                    параграф 1 се изменя, както следва:
                                    
                                                i)
                                             
                                             
                                                шестото тире се заменя със следното:
                                                
                                                            „-
                                                         
                                                         
                                                            способности за осигуряване на подслон,“;
                                                         
                                                      
                                          
                                                ii)
                                             
                                             
                                                добавя се следното седмо тире:
                                                
                                                            „-
                                                         
                                                         
                                                            способности за транспорт и логистика.“;
                                                         
                                                      
                                          
                              
                                    б)
                                 
                                 
                                    параграф 2 се изменя, както следва:
                                    
                                                i)
                                             
                                             
                                                буква и) се заменя със следното:
                                                
                                                            i)
                                                         
                                                         
                                                            „способности за осигуряване на временен подслон;“;
                                                         
                                                      
                                          
                                                ii)
                                             
                                             
                                                добавя се следната буква й):
                                                
                                                            „й)
                                                         
                                                         
                                                            способности за транспорт и логистика.“
                                                         
                                                      
                                          
                              
                  
                        (2)
                     
                     
                        Член 3а се заменя със следното:
                        
                           „Член 3а
                           Допустими разходи за способности на rescEU за медицинска евакуация по въздуха, способности за осигуряване на екип за спешна медицинска помощ тип 2 и тип 3, за съставяне на медицински резерв, за обеззаразяване при ХБРЯ инциденти, за съставяне на резерв в областта на ХБРЯ инциденти, за осигуряване на временен подслон и за транспорт и логистика
                           При изчисляването на общите допустими разходи за способностите на rescEU се вземат предвид всички разходни категории, посочени в приложение Iа към Решение № 1313/2013/ЕС.“
                        
                     
                  
                        (3)
                     
                     
                        В член 3д параграфи 3 и 4 се заменят със следното:
                        
                           „3.   Способностите на rescEU, посочени в член 2, параграф 2, букви в)—й), се създават с цел реагиране при рискове с малка вероятност, но със значими последици.
                        
                        
                           4.   Когато се извършва разполагане на способностите на rescEU, посочени в член 2, параграф 2, букви в)—й), съгласно Механизма на Съюза, финансовото подпомагане от Съюза покрива 100 % от оперативните разходи съгласно член 23, параграф 4б от Решение № 1313/2013/ЕС.“
                        
                     
                  
                        (4)
                     
                     
                        Приложението се изменя в съответствие с приложението към настоящото решение.
                     
                  
         
            Член 2
            Адресати на настоящото решение са държавите членки.
         
         
            Съставено в Брюксел на 15 март 2022 година.
            
               
                  За Комисията
               
               Janez LENARČIČ
               
                  Член на Комисията
               
            
         
         
            (1)  ОВ L 347, 20.12.2013 г., стр. 924.
         
            (2)  Регламент (ЕС) 2021/836 на Европейския парламент и на Съвета от 20 май 2021 г. за изменение на Решение № 1313/2013/ЕС относно Механизъм за гражданска защита на Съюза (ОВ L 185, 26.5.2021 г., стр. 1).
         
            (3)  Решение за изпълнение (ЕС) 2019/570 на Комисията от 8 април 2019 г. за определяне на правилата за изпълнение на Решение № 1313/2013/ЕС на Европейския парламент и на Съвета по отношение на способностите на rescEU и за изменение на Решение за изпълнение 2014/762/ЕС на Комисията (ОВ L 99, 10.4.2019 г., стр. 41).
      
      
         
            ПРИЛОЖЕНИЕ
            В приложението към Решение за изпълнение (ЕС) 2019/570 се добавя следният раздел 10:
            
               
                           „10.
                        
                        
                           
                              Способност за транспорт и логистика
                           
                           
                                       
                                                    
                                                
                                                
                                                   Задачи
                                                
                                             
                                    
                                       
                                                   —
                                                
                                                
                                                   Предоставяне на транспортни и свързани логистични услуги за лица (включително пациенти или екипи, участващи в операции за реагиране), материали или оборудване, или комбинация от горепосочените.
                                                
                                             
                                                   —
                                                
                                                
                                                   Могат да бъдат включени задачите, описани в раздели 1, 2, 3 и 4.
                                                
                                             
                                 
                                       
                                                    
                                                
                                                
                                                   Способности
                                                
                                             
                                    
                                       
                                                   —
                                                
                                                
                                                   За самолети — способността за транспортиране на най-малко 35 души или за транспортиране на най-малко 7 тона материал, или и двете.
                                                
                                             
                                                   —
                                                
                                                
                                                   Способност за полети при дневни и нощни условия.
                                                
                                             
                                                   —
                                                
                                                
                                                   Способност за осигуряване на съответните спомагателни логистични функции (като товарене/разтоварване на материали).
                                                
                                             
                                                   —
                                                
                                                
                                                   Способност за изпълнение, когато е необходимо, при трудни от оперативна гледна точка обстоятелства (1).
                                                
                                             
                                                   —
                                                
                                                
                                                   Способност за извършване, когато е необходимо, на транспорта и логистичната обработка на специални стоки (2) в съответствие със съответните международни стандарти.
                                                
                                             
                                 
                                       
                                                    
                                                
                                                
                                                   Основни компоненти
                                                
                                             
                                    
                                       
                                                   —
                                                
                                                
                                                   Екипаж, съобразен с изпълняваните задачи и графика на операциите.
                                                
                                             
                                                   —
                                                
                                                
                                                   Технически персонал, подходящо оборудван и обучен за изпълнението на различните задачи, определени по-горе.
                                                
                                             
                                                   —
                                                
                                                
                                                   Подходящо комуникационно оборудване (като комуникация „въздух-въздух“ и „въздух-земя“ при въздухоплавателните способности).
                                                
                                             
                                                   —
                                                
                                                
                                                   Интегриран модул за логистични операции, като например товарно-разтоварни операции.
                                                
                                             
                                 
                                       
                                                    
                                                
                                                
                                                   Самостоятелност
                                                
                                             
                                    
                                       
                                                   —
                                                
                                                
                                                   Съхранение и поддръжка на различното оборудване на способността.
                                                
                                             
                                                   —
                                                
                                                
                                                   Оборудване за комуникация със съответните партньори, особено тези, които отговарят за координацията на място.
                                                
                                             
                                 
                                       
                                                    
                                                
                                                
                                                   Разполагане
                                                
                                             
                                    
                                       
                                                   —
                                                
                                                
                                                   Готовност за заминаване максимум 12 часа след приемането на предложението.
                                                
                                             
                                                   —
                                                
                                                
                                                   За самолети — способност за извършване на полет на разстояние най-малко 2 000  морски мили (3 700  km) при 5 тона полезен товар без презареждане с гориво.
                                                
                                             
                                 
                     
            
               (1)  При въздухоплавателните способности тези обстоятелства могат да включват обстоятелства, при които не са на разположение писти за излитане или кацане или те са къси или повредени.
            
               (2)  Като опасни стоки, медицински консумативи, логистика на хладилната верига за транспортиране на ваксини и др.“